অন্যদিকে, সিবিআই সূত্রের খবর, মুখ্যমন্ত্রীর যে ছবি ১ কোটি ৮০ লক্ষ টাকায় সুদীপ্ত সেনকে বিক্রি করা হয়েছিল বলে অভিযোগ উঠেছিল, তা নিয়েও প্রশ্ন করা হয় শুভাপ্রসন্নকে। কারণ সেই সময় এই অভিযোগও উঠেছিল যে এই ছবি বিক্রির ক্ষেত্রে একটা বড় ভূমিকা পালন করেছিলেন শুভাপ্রসন্ন। তাই তাঁকে সেদিনকার তার ভূমিকা নিয়ে প্রশ্ন করা হলে কোনও উত্তর দেননি তিনি। তাঁকে জিজ্ঞাসা করা হয় সুদীপ্ত সেনকে কীভাবে তিনি চিনলেন সে প্রশ্নেও নিরব থাকেন শুভাপ্রসন্ন। কেন ওই ছবির এত টাকা দাম উঠল, সেই টাকা কোথায় গেল এমন নানা প্রশ্নেরই উত্তরে নিরব থেকেছেন শুভাপ্রসন্ন। ফলে তদন্তকারীরা এদিন শুভাপ্রসন্ন বাবুকে ছেড়ে দিলেও আবার তাঁকে তলব করা হতে পারে।